Борис Младенов-Young
И днес, когато взор назад отправя…

chitanka.info

И днес, когато взор назад отправя,

се чудя още как ли сме могли

с такава стръв и с дисциплина здрава

да покорим житейски планини.

Какви несгоди, трудности, прегради

преодоляхме в дружен брачен впряг!

Макар че бяхме крехки, нежни, млади,

не вдигнахме до края бял байрак.

И в старините пак сме оптимисти —

със борбен дух, младежки напористи.

Но чак сега разбирам в послеслов —

за всички тез успехи тайни няма!

Постигнахме ги с нашата голяма,

красива, чиста, истинска любов!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.